હું જ્યાં બેઠો હતો ત્યાં સભાખંડની શેતરંજી પર નીચે જ મારી જોડે બેસી ગયો. મેં સામે જોયું તો આતો બનાસડેરીના ચેરમેન અને બનસાકાંઠા જિલ્લા પ્રમુખ શ્રી ગલબાભાઈ નાનજીભાઈ પટેલ હતા. મને નવાઈ લાગી કે જેને ત્યાં ડેરીમાં આટલું મોટું ફંકશન છે, , જેણે આટલા લોકોને ડેરીમાં આમંત્રણ આપ્યું છે અને તે માણસ આમ સાદા ડ્રેસમાં અને અમારી વચ્ચે કેમ બેસી ગયો. સામે જ મોટા મહેમાનો અને અધિકારીઓ માટે ખુરશીઓ ગોઠવાયેલી હતી ત્યાં કેમ નહી ? મને ખૂબ જ સંકોચ થયો. હું કંઈ બોલી શક્યો નહી. પણ મારી જોડે બેઠેલા એક ભાઈએ કહ્યું. “ અરે ગલબા કાકા આપ અહીંયા નીચે ક્યાં બેસો છો ?” સાહેબ આપને તો ત્યાં અધિકારી સાહેબો જોડે ખુરશી પર બેસવાનું હોય. અહીં નીચે બેસીને અમેને શરમાવો છો.